Урыстәылатәи аскульптор Аиааира амшныҳәазы Аҟәа аҳамҭа азыҟаиҵеит
© Foto / официальный сайт Администрации города Сухум В Сухуме открыли скульптуру символу мира и доброты «Одуванчик»
Аҭынчреи ақьиареи ирсимволу аскульптура ҿыц ргылан Ешба ихьӡ зху апарк аҟны, Аҟәа. Уи авторс дамоуп урыстәылатәи аскульптор Григори Потоцки.
АҞӘА, жьҭаара 1 - Sputnik. Урыстәылатәи аскульптор Григори Потоцки Аиааира амшныҳәазы Аҟәа аҳамҭа азыҟаиҵеит. Абри атәы аҩуеит аҳҭнықьалақь ахадара.
Аскульптура ҿыц ргылоуп Аҟәа ахадара аҿаԥхьа иҟоу апарк аҟны. Аартра далахәын ақалақь ахада Беслан Ешба, аскульптура апарк ианаалеит ҳәа азгәеиҭеит иара.
Автор иажәақәа рыла, аџьаз иалхәу ашәҭбыбк (одуванчик-аред.) иану иаарту анапсыргәыҵақәа аҭынчреи ақьиареи ирсимволуп.
Урыстәылатәи аскульптор Аиааира амшныҳәазы Аҟәа аҳамҭа азыҟаиҵеит
Урыстәылатәи аскульптор Аиааира амшныҳәазы Аҟәа аҳамҭа азыҟаиҵеит
© Foto / официальный сайт Администрации города Сухум Аҟәа ақалақь ахада Беслан Ешба, асахьаҭыхҩы Нугзар Логәуа, аскульптура "Ашәҭбыбк" автор Григори Потоцки
Урыстәылатәи аскульптор Аиааира амшныҳәазы Аҟәа аҳамҭа азыҟаиҵеит
Урыстәылатәи аскульптор Аиааира амшныҳәазы Аҟәа аҳамҭа азыҟаиҵеит
"Ақьиара узшьом. Аҭынчра зегьы еиԥшны иаҳҭахуп", - иҳәеит Потоцки.
Аскульптура аура 2,5 метра иҟоуп, иара аргыларазы аӡиас Кәыдры аҟынтәи ахаҳә ду ааган.
Григори Потоцки еиҭеиҳәеит, аиԥш зеиԥшу "Ашәҭбыбк" абаҟақәа 32 тәыла рҟны ишаарту: ЕАА, Филлипины, Мексика, Коста-Рика, Франциа, Испаниа, Германиа, Австриа, Санкт-Петербург.